stanford-oval/wikipedia huggingface dataset:
בית ספר לאבירים
דמויות > דמויות ראשיות

ארק (אוון ג'וינר) - ארק הוא תלמיד שהתגנב לבית ספר האבירים, מגיע מהעיירה סיגייט והיחיד שלא בעל דם דרקוני. חבר ביחידת הפיניקס והיחיד שיודע את סודה עד העונה השנייה, שבה פרודי וורוויק מצטרפים לסוד סודה של הנסיכה, חבר ביחידת הפניקס.
סיארה (דניאלה פרקינס) - סיארה היא אלטר אגו של הנסיכה כי אביה לא מרשה לה להיות אבירה, אז בעזרת טבעת קסמים הופכת לסיארה, חברה ביחידת הפניקס.
סייג' (לילימאר הרננדז) - תלמידה מרושעת בבית ספר לאבירים, החברה הטובה ביותר שלה זאת בטארקאפ, חברה ביחידת הקרקאן מנסה להכשיל את יחידת הפניקס.
פרודנס (לקסי דיבנדטו) - רבע ענקית המנסה להיות אבירה, החברה הטובה ביותר של סיארה. מגלה את סודה של סיארה בעונה השנייה, חברה ביחידת הפיניקס.
וורוויק (אמאר מ. ווטן) - בן לשושלת אבירים מפוארת. וחבר ביחידת הפניקס, מתגלה כקוסם
באטרקאפ (סוואנה מיי) - החברה הטובה ביותר של סייג, חברה ביחידת קרקאן די טיפשה, מרחפת.
סר גארת' (קלי פריין) - המורה שלהם בבית ספר לאבירים, איבד את רוב חלקי הגוף.
דמויות > דמויות משניות

המלך (ג'ייסון סים-פרוויט) - מלך אסטוריה, לא מרשה לנסיכה להיות אבירה.
פיזוויק (סת' קאר) - אחיו הצעיר של ורוויק נהפך לשרת בית הספר.
דמויות > שחקנים אורחים

טנזינג נורגיי טריינור מליב ומאדי, בתפקיד ג'ימבו - חבר פניקס לשעבר שנתקע במערה ורוצה לנקום ביחידת הפניקס שלא חיפשו אותו.
מריה קאנאלס באררה מהמכשפים מוויברלי פלייס, בתפקיד ספרון.
ג'ים קינג תומבס מ-100 דברים להספיק לפני התיכון, בתפקיד סבסטיאן.
מאיה לה קארק ממשפחת רעם, בתפקיד בריאה.
קירה קוסרין ממשפחת רעם, בתפקיד קיקי.
ג'ק גריפו ממשפחת רעם, בתפקיד סר סווייז.
גארט מוריס מסאטרדיי נייט לייב, בתפקיד פיזוויק הזקן.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 19 בפברואר 2018 | 16 ביוני 2018 | 5 באוגוסט 2018 | 28 באוגוסט 2018 |
|  | 2 | 10 | 2 בפברואר 2019 | 20 באפריל 2019 | 4 באוגוסט 2019 | 15 באוגוסט 2019 |
הערות שוליים

↑  אוגוסט 2018 בערוצי ניקלודיאון, אפי טריגר
הבלתי אנושיים (סדרת טלוויזיה)

| --- | --- |

הסמליל הרשמי של הסדרה
 מבוסס על:  "הבלתי אנושיים" מאת סטן לי וג'ק קירבי
 סוגה:  פעולה דרמה גיבורי-על מדע בדיוני
 בימוי:  Roel Reiné, כריס פישר, קווין טנחרוין 
 שחקנים:  אנסון מאונט איוואן רהון סרינדה סוואן אים איקוואקור איזבל קורניש קן ליונג אלן ווגלום סוניה בלמור מייק מו
 פסקול:  שון קאלרי
 ארץ מקור:  ארצות הברית
 שפות:  אנגלית
 מקום התרחשות:  Kalaeloa 
 מספר עונות:  1
 מספר פרקים:  8 
 הפקה
 מפיק:  ג'ין היגינס
 מפיקים בפועל:  סקוט באק ג'ים צ'ורי ג'ף לואב
 חברת הפקה:  אולפני ABC Marvel Television
 הפצה:  Disney–ABC Domestic Television
 אתר צילומים:  הונולולו וקאהולאווה, הוואי
 צלמים:  ג'פרי יור 
 טכניקת צילום:  IMAX
 מוזיקה:  שון קלרי 
 אורך פרק:  43 דק' 
 שידור
 רשת שידור:  ABC
 פורמט (תמונה):  IMAX
 תקופת שידור מקורית:  29 בספטמבר 2017 – 10 בנובמבר 2017
 קישורים חיצוניים
 http://abc.go.com/shows/marvels-inhumans
 דף התוכנית ב-IMDb
 
הבלתי אנושיים (באנגלית: Marvel's Inhumans, או בקצרה: Inhumans) היא סדרת טלוויזיה אמריקאית אשר הופקה עבור רשת ABC. הסדרה מבוססת על קומיקס בשם זה, שנכתב על ידי סטן לי וג'ק קירבי. בסדרה, בדומה לסדרות אחרות שהפיקו אולפני מארוול, מתארת חלק מהיקום הקולנועי של מארוול. היא הופקה על ידי אולפני ABC וחטיבת הטלוויזיה של אולפני מארוול בשיתוף פעולה עם תאגיד IMAX וסקוט באק שמש כמפיק בפועל של הסדרה.
הסדרה מספרת על משפחת המלוכה של גזע הבלתי אנושיים. את המשפחה מגלמים אנסון מאונט כחזיז שחור, איוואן רהון כמקסימוס, סרינדה סוואן כמדוזה, אים איקוואקור כגורגון, איזבל קורניש כקריסטל, קן ליונג כקארנאק, מייק מו כטריטון וסוניה בלמור כאאוראן. גזע הבלתי אנושיים החל להופיע בתפקיד מרכזי בסדרת הלייב אקשן סוכני S.H.I.E.L.D. החל מהחצי השני של עונתה השנייה. בנובמבר 2016 הכריזו אולפני מארוול כי סדרת לייב אקשן המבוססת על הבלתי אנושיים עתידה לעלות לשידור במהלך שנת 2017 ברשת ABC, וכי שני פרקיה הראשונים יעלו לאקרנים בבתי-קולנוע באמצעות IMAX.
קווין פייגי הודיע על סרט המבוסס על גזע הבלתי אנושיים שיעלה לאקרנים ב-2 בנובמבר 2018, כחלק מהיקום הקולנועי של מארוול. בעקבות הופעת הסרט על ספיידרמן, תאריך הפצת הסרט נדחה ל-12 ביולי 2019. באפריל 2016, תאריך הפצת הסרט הוסר מלוח הזמנים של אולפני דיסני, והוא בוטל.
העונה הראשונה שודרה מ-29 בספטמבר עד 10 בנובמבר 2017. במאי 2018 הכריזה רשת ABC על ביטול הסדרה.
תקציר העלילה

לאחר התקוממות צבאית, בני משפחת המלוכה של גזע הבלתי אנושיים נמלטים להוואי, כדור הארץ, שם עליהם להציל את עצמם ואת העולם כולו.
פרקים > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 29 בספטמבר 2017 | 10 בנובמבר 2017 |
הפקה > פיתוח

במרץ 2011, דווח לראשונה כי סרט המבוסס על גזע הבלתי אנושיים נמצא בשלבי פיתוח. באוקטובר 2014 אולפני מארוול הכריזו רשמית על הסרט כחלק מהשלב השלישי של היקום הקולנועי של מארוול, והודיעו כי הסרט עתיד לצאת לאקרנים ב-2 בנובמבר 2018. מפיק היקום הקולנועי של מארוול, קווין פייגי אמר:
אנחנו באמת מאמינים שהבלתי אנושיים יכולים להוות זיכיון או סדרה של זיכיונות ליקום משלהם, יש להם עשרות יכולות ומבנה חברתי מדהים. עם הסרט ה-20 שלנו ביקום הקולנועי של מארוול [שיתמקד בהם], רצינו להמשיך לחדד את היקום ולהרחיב אותו
בדצמבר של אותה שנה, הגזע הבלתי אנושיים הוצג לראשונה במהלך העונה השנייה של "סוכני S.H.I.E.L.D.". בעקבות העברתו של ספיידרמן ליקום הקולנועי, תאריך הסרט נדחה ל-12 ביולי 2019. לבסוף, באפריל 2016, תאריך הפצת הסרט הוסר מלוח הזמנים של אולפני דיסני, והוא בוטל. לאחר ביטול הסרט, ג'וש וידון, המפיק בפועל של הסדרה "סוכני S.H.I.E.L.D.", ציין כי לסדרה יש "קצת יותר חופש" והם "היו מסוגלים לעשות קצת יותר" עם הסוגים השונים של גזע הבלתי אנושיים שהוכנסו לעלילת עונתה הרביעית, כולל כמה מהבלתי אנושיים הקלאסיים.
במאי 2016, לאחר ש-ABC ביטלה את הסדרה "הסוכנת קרטר" ואישרה את הסדרה "המבוקשים ביותר", נשיא AVX שאנינג דאנגי, אמר כי מארוול ו-ABC מחפשים "סדרה שתועיל לשני המותגים". בנובמבר, אמרה פייגי, כי
זה בטוח ש'הבלתי אנושיים' יקרה. אני לא יודע מתי, אבל אני חושב שזה יהיה על הטלוויזיה, ואני חושב שאנחנו ניכנס לשלב הרביעי [של היקום] כפי שתמיד אמרתי. זה יכול לקרות כסרט.
זמן קצר לאחר מכן, חטיבת הטלוויזיה של אולפני מארוול ותאגיד IMAX הודיעו על פיתוח סדרת "הבלתי אנושיים", אשר עונתה הראשונה תכלול שמונה פרקים ותופק בשיתוף עם אולפני ABC. אולפני מארוול החליטו כי דמויותיהם של הבלתי אנושיים מתאימות יותר לסגנון הטלוויזיוני, וכי סדרת טלוויזיה בנושא תצליח הרבה יותר מאשר ניסיון להתאים את זיכיון "הבלתי אנושיים" שתוכננו לו סרטים רבים סביב שאר הזיכיונות של היקום הקולנועי של מארוול. הסדרה אינה אמורה להוות עיבוד מחדש של הסרט שבוטל, ואף לא ספין-אוף עבור הסדרה "סוכני S.H.I.E.L.D.", אך הוא מתקיים באותו יקום משותף. בדצמבר, נודע כי סקוט באק, ששימש בתפקיד המפיק בפועל של הסדרה איירון פיסט, ישמש באותו התפקיד עבור הסדרה המיועדת יחד עם ג'ים צ'ורי וג'ף לואב.
תאגיד IMAX הוא שותף במימון בסדרה, דבר המהווה את הפעם הראשונה שהיא עושה זאת עבור סדרת טלוויזיה, ומשלמת תשלום מלא עבור שני הפרקים הראשונים. במקור, תאגיד IMAX ניגשו לאולפני מארוול והציעו להם את העסקה לאחר אירוע מוצלח שלהם [IMAX] שנעשה עבור הסדרה "משחקי הכס" בשנת 2015. כהשלכה מתוצאות העסקה, אולפני מארוול היו מסוגלים להוציא מימון נרחב יותר על הפרויקט מאשר על שאר הפרויקטים שלהם, במיוחד בנושא האפקטים החזותיים, אשר ספגו ביקורת בסדרות אחרות שלהם. אולפני מארוול קיוו כי השותפות יחד עם IMAX תמשוך קהל רחב יותר לסדרה מאשר לסדרות הקודמות שלה, באופן שייצור באזז נרחב יותר עבור הסדרה. בן שרווד, נשיאה של חטיבת הטלוויזיה של דיסני-ABC, תיאר את העסקה כ"ניצחון מרובע - ניצחון עבור 'IMAX', ניצחון עבור מארוול, ניצחון עבור אולפני ABC וניצחון עבור רשת ABC שכעת הם מסוגלים להשיק סדרת טלוויזיה באופן חדשני ולקבל תשומת לב בשוק צפוף יותר ויותר עבור סדרת הטלוויזיה המקורית". באק הרגיש שהעבודה המשותפת עם IMAX נתנה ליוצרים הרבה יותר חופש מהרגיל, דחפה ועודדה אותם לחשוב בהיקף קצת יותר גדול ממה שהיו עושים אם זה היה רק סדרת טלוויזיה רגילה.
הפקה > כתיבה

באק הצהיר כי סיפורם של "הבלתי אנושיים" יהיה "דרמה משפחתית עם סיפור גדול אחד שנמשך לאורך כל העונה", ולא סדרה פרוצדורלית כמו "סוכני S.H.I.E.L.D.", ואף על פי שיציאת שני הפרקים הראשונים על מסכי ה-IMAX נועדה להיות "משהו שלגמרי עומד בפני עצמו" הוא מקווה שזה ימשוך את הקהל מספיק באופן כזה שייגרם להם חשק לראות את שאר הסדרה". על שילוב אלמנטים יותר פנטסטיים הקשורים לבלתי אנושיים, באק הצהיר כי
אנחנו נישען על המקור במידה מסוימת, כן, אבל שוב, אנחנו נכנסים לסיפור הזה מנקודת מבטם של אנשים אמיתיים אשר במקרה יש להם את כל היכולות האלו, אז כולנו מנסים מאוד לכתוב אותם כממשיים ככל האפשר, ולאחר מכן להשתעשע עם הכוחות שלהם כאשר נרצה בכך, אנחנו רוצים שכוחותיהם ייראו כחלק טבעי מאוד מאישיותם.
באק הוסיף כי הדמויות יהיו במצבים ובסיטואציות שונות בהם השימוש בכוחותיהם לא יעזור להם לצאת מהם, כדי לעזור "להציג את הדמויות כאנשים עם כוחות על, ולא כגיבורי על בלבד". עלילת העונה מרחשת הן על כדור הארץ והן על העיר הבלתי אנושיים אטילאן, אשר נמצאת על הירח. הסדרה מגוללת עלילה מקורית בהשראת אלמנטים מהקומיקס.
הפקה > ליהוק

בסוף פברואר 2017, נודע כי איוואן רהון לוהק לדמותו של מקסימוס ואנסון מאונט לוהק לדמותו של חזיז שחור. מאונט לא עבר אודישן עבור דמותו של חזיז שחור, מפני שהדמות אילמת. עם זאת, המפיק ג'ף לואב הכיר את השחקן אנסון מאונט וחש כי ליהוקו לתפקיד יתאים. בתחילת מרץ לוהקו סרינדה סוואן לתפקיד מדוזה, קן ליונג לתפקיד קארנאק, אים איקוואקור לתפקיד גורגון, איזבל קורניש לתפקיד קריסטל, מייק מו לתפקיד טריטון, סוניה בלמור לתפקיד אאוראן, ואלן ווגלום לתפקיד לואיז, דמות חדשה ומקורית שנוצרה עבור הסדרה. באותו בחודש, כותב הקומיקס צ'ארלס סול ציין כי הסדרה תכלול גם כמה דמויות נוספות, אשר ביניהן יהיו כאלו שהוא יצר במהלך חוברות הקומיקס.
הפקה > עיצוב

המעצב רולנד סאנצ'ס שימש בתפקיד מעצב התלבושות עבור הסדרה. רהון ציין כי עיצוב התלבושות שונה מאוד מאיך שהם מוצגים בקומיקס, למשל, תלבושתו של מאונט בתור חזיז שחור אינה התלבושת הקלאסית השחורה עם הפסים הלבנים והמסכה. לדברי מאונט, הבחירה לעצב כך את התלבושות נעשתה על מנת להפוך את הדמות ל"נגישה יותר עבור הצופה... אני לא בטוח כי הטלוויזיה היא מקום מתאים עבור מסכות." רהון הוסיף כי התלבושות נועדו להיראות מוזר לקהל הצופים כדי להדגיש כי גזע הבלתי אנושיים חי בנפרד מכדור הארץ ומהתרבות האנושית במשך זמן מה ורב. בנוסף, הסטים של הסדרה עוצבו ונבנו בצורה אנכית יותר מהרגיל כדי להתאים את השידור למסכי ה-IMAX.
הפקה > אפקטים חזותיים

מארק קולפק, ששימש בתפקיד מפקח האפקטים החזותיים של "סוכני S.H.I.E.L.D.", הצהיר כי הוא לא יהיה חלק מהצוות האחראי על האפקטים החזותיים של "הבלתי אנושיים" בשל התחייבויותיו ל"סוכני S.H.I.E.L.D.", אף על פי שעלילת שתי הסדרות עוסקות באותו הגזע. במקום, אריק גרנאודייר נבחר לשמש כמנהל האפקטים החזותיים של הסדרה. באק ציין כי תהליך עיצוב השיער של מדוזה היה תהליך קשה מאוד שלקח די הרבה זמן לעבוד על זה כדי לגרום לאפקט לעבוד. בזמן שעבדו על אפקטי הטלפורטציה של לוקג'או, ריינה רצה "משהו באמת אורגני", ויצר רישומים להצגת "הרעיון כיצד לוקג'או מתמוסס לצורת נחיל חול אורגני" ובאק ואולפני מארוול התלהבו מתפיסת הטלפורטציה בצורה כזו.
הפקה > צילומים

צילומי הסדרה החלו ב-5 במרץ 2017, במרכז העיר הונולולו שבהוואי, תחת כותרת "Project Next" ("הפרויקט הבא"). בנוסף, צילומים נוספים עבור הסדרה התקיימו בקאהולאווה, הוואי, בשדה התעופה לשעבר של חיל האוויר ברטרס פוינט. צילומים נוספים התקיימו בדאימונד הד ובבניין הקפיטול של מדינת הוואי. שני הפרקים הראשונים של הסדרה צולמו במצלמות דיגיטליות מסוג Arri Alexa IMAX 2D, על מנת להתאים את הופעת הבכורה על מסכי ה-IMAX, כשקטעי פעולה מרכזיים מהפרקים הבאים צולמו גם הם באמצעות אותה הטכנולוגיה על מנת לשפר את האיכות החזותית הכוללת של הסדרה. עבור המצלמות שצילמו בהן במהלך צילומי הסדרה, עוצבו במיוחד עדשות חדשות רחבות יותר. הצילומים הסתיימו ב-12 ביוני.
ABC, אולפני מארוול ו-IMAX בחרו לצלם את הסדרה בהוואי בשל תמריצי המס של המדינה לצילומים, ובשל הקשר החזק בין דיסני-ABC למדינה שנוצר כתוצאה מפרויקטים קודמים. עם זאת, העובדה כי אולפן ההפקה היחיד על איי הוואי, "Hawaii Film Studio", נתפס לשימוש ממושך על ידי סדרת הטלוויזיה "הוואי חמש-אפס", האולפנים נאלצו למצוא שטח חדש עבור הפרויקט. משרד הסרטים של הוואי היה מעוניין להסב את שדה התעופה של חיל הים לשעבר של תחנת ברברס פוינט לאולפן צילומים, ועד תחילת שנת 2017, השטח עבר הסבה על ידי חיל הים למחלקת עסקים, כלכלה ותיירות בהוואי, מה שאיפשר ליצור שטח נרחב עבור צילומי הסדרה. באמצעות צילומי הסדרה, נוצרו מאות מקומות עבודה שסיפקו בין 80 ל-100 מיליון דולר בשנה לכלכלת המדינה. ג'ין היגינס, שעבדה בעבר בהוואי עבור הסדרה אבודים כמפיקה בפועל, משמשת גם בתפקיד המפיקה של הסדרה.
הפקה > מוזיקה

בכנס הקומיק-קון, סן דייגו 2017, המפיק לואב הכריז כי שון קאלרי ילחין את המוזיקה והפסקול עבור הסדרה, לאחר שהלחין סדרה נוספת של מארוול, ג'סיקה ג'ונס. קאלרי הקליט את המוזיקה עבור הסדרה יחד עם תזמורת של 70 איש.
הפקה > הקשר אל היקום הקולנועי של מארוול

כאשר הוא הכריז על הסדרה, שרווד ציין כי האנשים שעמדו מאחורי הפרויקט הזה "עבדו בזהירות רבה" עם אולפני מארוול על מנת להבטיח שיפור רב ומשמעותי ליקום הקולנועי של מארוול. באק ציין כי "דברים שקרו בעלילות "סוכני S.H.I.E.L.D." ישפיעו על עלילת הסדרה הנוכחית", אך הוא גם הצהיר כי הוא התמקד יותר בשיווק הסדרה החדשה עוד לפני שיחשוב בכלל איך לקשר בין הסדרה לבין היקום הקולנועי באמצעות אירועי קרוס-אוברים עם הפרויקטים האחרים המשותפים להם דרך היקום הקולנועי. באק פירט עוד יותר
כל זה קיים באותו היקום, גם אם לא נחצה את דרכינו עם "סוכני S.H.I.E.L.D." או דמויות אחרות מהיקום הקולנועי, הם עדיין שם. כולנו חיים באותו עולם. אותם הדברים שהתחילו בפרויקטים אחרים וחלו עליהם, חלים גם על "הבלתי אנושיים".
אלמנטים שנלקחו מ"סוכני S.H.I.E.L.D." כוללים בין היתר את הטכנולוגיה החייזרית וגבישי הטריגן הכחולים.
הערות שוליים

↑  פיילוט, פרק הבכורה הכפול הוקרן ב-IMAX בקולנוע כבר ב-1 בספטמבר 2017
↑  'Marvel's The Inhumans' Coming To Imax & ABC In 2017(הקישור אינו פעיל, 5.9.2020)
↑  Marvel Studios Announces Full Phase 3 Slate at Special Event
↑  Following Spider-Man Announcement, Marvel Studios Changes Release Dates On Four Films
↑  ‘Inhumans’ Movie Officially Pulled from Marvel Schedule
↑  Inhumans Movie Dead: A Bad Sign For Marvel’s Shared Universe?
חלק מבני משפחת המלוכה בתמונה ראשונה שפורסמה כחלק משיווק הסדרה. מימין לשמאל: מקסימוס, קריסטל, מדוזה, חזיז שחור, קארנאק וגורגון.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
גברת מייזל המופלאה

| --- | --- |

 סוגה:  דרמה היסטורית, סדרת דרמה 
 יוצרים:  איימי שרמן-פלדינו 
 שחקנים:  רייצ'ל ברוסנהאן (Miriam Maisel)  טוני שלהוב  אלכס בורסטיין  מייקל זיגן  מרין הינקל 
 ארץ מקור:  ארצות הברית 
 שפות:  אנגלית 
 מספר עונות:  5 
 מספר פרקים:  43 (נכון ל־26 במאי 2023) 
 הפקה
 מפיקים בפועל:  איימי שרמן-פלדינו, דניאל פלדינו, Matthew Shapiro 
 שידור
 רשת שידור:  אמזון פריים וידאו 
 רשת שידור בישראל:  סלקום TV
 תקופת שידור מקורית:  17 במרץ 2017 – 26 במאי 2023 
 קישורים חיצוניים
 אתר רשמי
 דף התוכנית ב-IMDb
 
גברת מייזל המופלאה (באנגלית: The Marvelous Mrs. Maisel) היא סדרת דרמה קומית אמריקאית, שנוצרה על ידי איימי שרמן-פלאדינו, ואשר עלתה לשידור לראשונה ב-17 במרץ 2017, בשירות פריים וידאו. בסדרה מככבת רייצ'ל ברוסנהאן בתפקיד שעל שמו נקראה הסדרה: מרים "מידג'" מייזל, עקרת בית יהודייה בניו יורק ב-1958, אשר מגלה שיש לה כישרון לסטנד-אפ. לאחר שפרק הפיילוט זכה לשבחי הביקורת, נרכשה הסדרה על ידי אמזון פריים וידאו עבור שתי עונות, ב-10 באפריל 2017.
העונה הראשונה יצאה ב-29 בנובמבר 2017, וזכתה לביקורות חיוביות. הסדרה זכתה בשני פרסי גלובוס הזהב (לסדרת הטלוויזיה הטובה ביותר – קומדיה או מוזיקלי ולשחקנית הטובה ביותר – קומדיה או מוזיקלי עבור ברוסנהאן), בחמישה פרסי אמי, כולל לסדרת הקומדיה הטובה ביותר ולשחקנית הראשית בסדרת קומדיה לברוסנהאן, וכן בשני פרסי גילדת שחקני המסך לאנסמבל השחקנים הטוב ביותר בסדרה קומית.
העונה החמישית והאחרונה שודרה ב-2023.
עלילה

מרים "מידג'" מיזל היא עקרת בית יהודייה, בת למעמד הבינוני-גבוה ובוגרת מכללת ברין מאר, המתגוררת באפר וסט סייד של מנהטן ב-1958. בעלה, ג'ואל, הוא איש עסקים אשר נאבק לעשות לעצמו שם כסטנדאפיסט בערבי חובבים במועדון "גאזלייט קפה". מידג' מסייעת לו ותומכת בו.
לילה אחד, אחרי הופעה לא מוצלחת במיוחד, ג'ואל מתוודה בפני מידג' שהוא מנהל רומן עם המזכירה שלו, ועוזב אותה. מידג', הרוסה, הולכת להשתכר במועדון. בדחף פתאומי היא עולה על הבמה ובאלתור מסחרר, מציגה את מצוקתה לקהל. הקהל מרותק מסגנונה החריף, לפעמים גס, ומתוחכם. כשמידג' נסחפת ומורידה את חולצתה, היא נעצרת. היא מושלכת למעצר עם הקומיקאי האיקוני, שעדיין לא הגיע לשיא פרסומו, לני ברוס. היא עוזרת לשחרר אותו בערבות, וברוס מזהיר אותה כי עסקי הקומדיה הם נוראיים, אך מידג' איכשהו מרגישה מעודדת מכך. בחזרה ב"גאסלייט", היא חוברת לעובדת המקום סוזי מיירסון, אשר חולמת להיות מנהלת מקצועית, והיא דוחפת את מידג' קדימה.
כשמידג' עוברת עם ילדיה לגור עם ההורים שלה, היא מחליטה לקחת משרה כמוכרת קוסמטיקה. בחנות היוקרה בה היא עובדת, היא פוגשת באנשים ומצבים חדשים שמשמשים לה להשראה בקומדיה שלה, בנוסף לכך שהעבודה נותנת לה תחושה של עצמאות. היא מתחילה ללכת למסיבות, וממשיכה לפתח את מיומנויותיה בסטנדאפ.
מידג' פוגשת את הקומיקאית המובילה של התקופה, סופי לנון, שמזמינה אותה לביתה המפואר לביקור. שם, מסתבר שהדמות העליזה שלה היא רק על הבמה, ובמציאות היא קשה הרבה יותר. לנון מזהירה את מידג' שהיא לא תצליח אם תעלה על הבמה בתור עצמה, "כי אף אחד לא רוצה לצחוק על אישה יפה, חכמה, ונשית - רק גברים יכולים להיות עצמם על הבמה". מידג' לא מסכימה שאמרו לה שהיא אינה מספיק טובה, ובהופעתה הבאה היא מעלה רוטינה מצחיקה שבה היא מגלה את כל סודותיה של לנון. כתוצאה, גם היא וגם לנון מוחרמות מכל מועדוני הקומדיה בניו יורק. בעזרתו של ברוס, היא מקבלת הזדמנות נוספת לעלות לבמה, והיא "הורגת". ללא ידיעתה של מידג', ג'ואל היה בקהל בעת הופעתה. הוא ביקש לחזור אליה בדיוק באותו הערב, אך מידג' עדיין כועסת על הרומן, ומבטאת את רגשותיה בהופעתה. ג'ואל עוזב את המועדון, שיכור ומבולבל, והוא מבין עד כמה הוא פגע במידג', ועד כמה היא מוכשרת ומצחיקה. העונה מסתיימת עם הכרזתה של מידג' שמהיום תהיה מוכרת בשם הבמה "גברת מייזל".
השחקנים והדמויות > דמויות ראשיות

רייצ'ל ברוסנהן בתפקיד מרים "מידג'" מייזל (לבית וייסמן), עקרת בית יהודייה אמריקאית מהמעמד הבינוני-גבוה, אשר מגלה את הכישרון שלה לסטנדאפ אחרי שבעלה ג'ואל עוזב אותה. מידג' אובססיבית לאופנה, היא מתקבלת לעבודה כנערת דלפק איפור בבי אלטמן ומתחילה להופיע בסטנד אפ במועדונים ברחבי ניו יורק.
אלכס בורשטיין בתור סוזי מאירסון, שמנהלת את בית הקפה "גאזלייט" ובהמשך הופכת למנהלת (אמרגנית) של מידג'.
מייקל זיגן בתור ג'ואל מייזל, בעלה של מידג', שעוזב אותה עבור מזכירתו, פני פאן. ג'ואל עובד בעסק של פלסטיק של הדוד שלו, אחי אביו. במקביל הוא מנסה את מזלו כסטנדאפיסט אך מתייאש מכך מהר. הוא עוזב את עבודתו ומגיע בהמשך למפעל הבגדים של אביו, מוישה, משדרג אותו ומחליף את אביו בניהול.
ג'ואל מתחרט על שעזב את מידג' ומבקש לחזור אליה אך היא מסרבת. לאחר מכן הוא נשאר קרוב ודואג לה ולילדיהם המשותפים במשך כל חייו.
מרין הינקל בתור רוז ויסמן (לבית להמן), אמה האופנתית והחברה של מידג', שלימים הופכת לשדכנית.
טוני שלהוב בתפקיד אברהם "אייב" וייסמן, אביה של מידג', פרופסור למתמטיקה באוניברסיטת קולומביה וחוקר במעבדות בל. מאוחר יותר הוא מתחיל בקריירה חדשה כמבקר התיאטרון של The Village Voice.
קווין פולאק בתפקיד מוישה מייזל (עונות 2–5, עונה 1 בתפקיד משנה), אביו של ג'ואל, הבעלים של חברת הבגדים מייזל ורוט.
קרוליין אהרון בתפקיד שירלי מייזל (עונות 3–5, עונות 1–2 בתפקיד משנה), אמו המעט שתלטנית אך האוהבת של ג'ואל.
ג'יין לינץ' בתפקיד סופי לנון (עונה 3, עונות 2 ו-4 בתפקיד חוזר, עונות אורח 1 ו-5), סטנדאפיסטית מצליחה שמשתמשת בחליפת השמנה ובגימיקים כדי לגלם דמות של עקרת בית פשוטה מקווינס. במציאות, היא אשת חברה עשירה וסנובית במנהטן עם טעמים מעודנים. היא ומידג' מסתכסכות.
לוק קירבי בתור לני ברוס (עונה 4, עונות 1–3 ו-5 בתפקיד חוזר), קומיקאי ידוע בעיר ניו יורק וחברה הקרוב ובעל בריתה של מידג'.
ריד סקוט בתפקיד גורדון פורד (עונה 5, עונה 4 בתפקיד חוזר), מנחה תוכנית אירוח פופולרית בטלוויזיה שמאוחר יותר שוכר את מידג' ככותבת צוות בתוכנית של גורדון פורד.
אלפי פולר בתור דינה ראטלדג' (עונה 5, עונה 4 בתפקיד חוזר), פקידת הקבלה של סוזי.
ג'ייסון ראלף בתפקיד מייק קאר (עונה 5, עונה 4 בתפקיד חוזר), אחראי כישרונות בתוכנית של גורדון פורד.
השחקנים והדמויות > דמויות משנה > עונה 1

מטילדה שידגיס בתפקיד זלדה, המשרתת של בני הזוג וייסמנים
נונציו ומתאו פסקל בתור איתן מייזל, הילד הבכור של מידג' וג'ואל
בריאן טרנטינה בתור ג'קי, המנהל של מועדון הגזלייט. לאחר מותו של טרנטינה, דמותו מתה מחוץ למסך משבץ בעונה 4.
ג'ואל ג'ונסטון בתור ארצ'י קלירי, בעלה של אימוג'ן והחבר הקרוב של ג'ואל ועמית לעבודה
ביילי די יאנג בתור אימוג'ן קלירי, חברתה הטובה של מידג'
סינתיה דארלו בתפקיד גברת. מוסקוביץ', מזכירתו של ג'ואל, המחליפה של פני פאן
הולי קוראן בתור פני פאן, מזכירתו וחברתו לשעבר של ג'ואל
וויל בריל בתפקיד נוח ויסמן, אחיה של מידג'. הוא בחשאי אנליסט עבור ה-CIA.
ג'ואנה גלושק בתור גברת אוטול, מפקחת הקומה בבי אלטמן
ג'סטין לופה בתפקיד אסטריד, גיסתה של מידג', שהתגיירה כדי להתחתן עם נוח ויסמן. חסרת ביטחון בכך שהיא לא נולדה יהודיה, היא שומרת באובססיביות על כל המנהגים והמסורות הדתיות
דייוויד פיימר בתור הארי דרייק, סוכן כישרונות רב עוצמה עם לקוחות מפורסמים ביניהם סופי לנון
דייוויד אהרון בייקר בתור צ'ארלס קונלי, הבוס של אייב במעבדות בל
מקס קסלה בתור מייקל קסלר, עורך דינה של מידג' ומכר אקטיביסט לשעבר של אייב
סטיבן האוק בתור דאוס, המשרת של סופי לנון
השחקנים והדמויות > דמויות משנה > עונה 2

זאקרי לוי בתור ד"ר בנג'מין אטנברג, רופא שמידג' פוגשת בקטסקילס ומתארסת לו לזמן קצר לאחר שהתגרשה מג'ואל.
אריק פלדינו בתור פרנק, גובה חובות ומאפיונר מדאגה נמוכה. משתף פעולה עם ניקי ומאוחר יותר מפתח ידידות עם סוזי
ג'ון סקרטי בתפקיד ניק, גובה חובות ומאפיונר מדרגה נמוכה. משתף פעולה עם פרנק ומאוחר יותר מפתח ידידות עם סוזי
לירוי מקליין בתור שיי בולדווין, זמר פופולרי שמעניק למידג' את הפריצה הגדולה שלה בתור מופע הפתיחה שלו בסיבוב הופעות. שיי הוא דמות פיקטיבית
אמילי ברגל בתור טסי, גיסתה של סוזי
קולבי מיניפי בתפקיד ג'ינג'ר, חברתה לעבודה בבי אלטמן של מידג' שעובדת במרכזייה
אנדרו פולק בתור פרד, סוכן שסוזי מתחברת איתו להזמנת הופעות של מידג'
קונור רטליף בתור צ'סטר, שעוקב אחרי סוזי ומאוחר יותר הופך לשותפה לדירה
טדי קולוקה בתור מני, עובד ב-Maisel & Roth
השחקנים והדמויות > דמויות משנה > עונה 3

סטרלינג קיי בראון בתור רג'י, המנהל המקצועי של שיי בולדווין
סטפני הסו בתפקיד מיי לין, אישה סינית-אמריקאית מסתורית שג'ואל יוצא עם קשרים לזירת הימורים לא חוקית מתחת למועדון החדש של ג'ואל
ליזה וייל בתור קרול קין, נגנית בס בתזמורת של בולדווין שהופכת למדריכה ידידותית למידג'; היא מעוצבת בצורה מאוד רופפת על דמותה של הבסיסטית קרול קיי, אם כי קיי מצאה שהדמות היא ייצוג מעליב
קרי אלווס בתפקיד גאווין הוק, שחקן נודע ושחקן המשנה של סופי לנון בהצגה "העלמה יוליה"
ג'ייסון אלכסנדר בתור אשר פרידמן, חברו הוותיק של אייב שהוא מחזאי
ונדה סייקס בתור הקומיקאית מאמס מייבלי. מבוססת על דמות אמיתית
השחקנים והדמויות > דמויות משנה > עונה 4

קיילי קרטר בתור גלוריה, רקדנית בורלסק בוולפורד
גדעון גליק בתפקיד אלפי ז'ילנסקי, קוסם מוזר שסוזי מנהלת
סנטינו פונטנה בתור בויז, מנהל הבמה במועדון הבורלסק של וולפורד במנהטן
הארי נף בתפקיד ל. רוי דנהאם, מבקרת עיתונות הסוקרת את הקריירה של מידג'
קלי בישופ בתור בנדטה, מנהיגת קונסורציום שידוכים שבסיסו בניו יורק
ג'קי הופמן בתור גיטה, שדכנית בניו יורק
פטריס ג'ונסון שבינס בתור מיס אם, שדכנית בניו יורק
מרסלין הוגו בתור מולי, שדכנית בניו יורק
כריס אייגמן בתור גייב, עורך The Village Voice
מיילו ונטימיליה בתור סילביו, גבר שמידג' פוגשת בפארק ריברסייד ולאחר שהם שוכבים היא מגלה שהוא נשוי
השחקנים והדמויות > דמויות משנה > עונה 5

נינה אריאנדה בתור הדי, אשתו של גורדון פורד
פיטר פרידמן בתפקיד ג'ורג' טולודנדו, מפיק התוכנית של גורדון פורד
אלכסנדרה סוצ'ה בתור אסתר מייזל הבוגרת
גיבסון פרייז'ר בתור ד"ר אלי קליין
אלכסנדר ג'מיניאני בתפקיד יאנוש, החבר של זלדה
אוסטין בסיס בתור אלווין, כותב ראשי בתוכנית של גורדון פורד
ג'וש גריסטי בתור ראלף, כותב צוות בתוכנית של גורדון פורד
לוקאס קוונר בתור ססיל, כותב צוות בתוכנית של גורדון פורד
אדי קיי תומאס בתור אדם, כותב צוות בתוכנית של גורדון פורד
מייקל סיריל קרייטון בתפקיד מל, כותב צוות בתוכנית של גורדון פורד
בן רוזנפילד בתור איתן מייזל הבוגר
האנק עזריה בתפקיד דני סטיבנס, קומיקאי וכוכב טלוויזיה
פרקים > סקירה

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 8 | 1 | 17 במרץ 2017 | 17 במרץ 2017 |
|  | 1 | 8 | 7 | 29 בנובמבר 2017 | 29 בנובמבר 2017 |
|  | 2 | 10 | 10 | 5 בדצמבר 2018 | 5 בדצמבר 2018 |
|  | 3 | 8 | 8 | 6 בדצמבר 2019 | 6 בדצמבר 2019 |
|  | 4 | 8 | 8 | 17 בפברואר 2022 | 11 במרץ 2022 |
|  | 5 | 9 | 9 | 14 באפריל 2023 | 26 במאי 2023 |